Згодна з каталіцкім вучэннем, якое падае “Дагматычная канстытуцыя ІІ Ватыканскага сабору пра Касцёл”, “адзіны Хрыстовы Касцёл, які наш Збаўца (…) устанавіў навекі як калону і падмурак праўды, знаходзіцца ў Каталіцкім Касцёле, якім кіруюць наступнік Пятра і біскупы, што застаюцца з ім у супольнасці, хоць па-за яго складам знаходзіцца шмат элементаў асвячэння і праўды, якія, як уласцівыя дары Хрыстовага Касцёла, схіляюць да каталіцкай еднасці”.